Projekts

**Ministru kabineta noteikumu projekta “Grozījumi Ministru kabineta 2015.gada 22.septembra noteikumos Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2015.gada 22.septembra noteikumos Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”” (turpmāk – noteikumu projekts) izstrādāts ar mērķi noteikt kārtību, kādā, sākot ar 2020.gada 1.jūliju, Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFNL) 18.2 panta septītajā daļā noteiktajam ārvalstu subjektam, kurš pastāvīgo pārstāvniecību Latvijā reģistrējis Valsts ieņēmumu dienesta (turpmāk – VID) nodokļu maksātāju reģistrā, ir pienākums sniegt informāciju par patiesajiem labuma guvējiem. Grozījumi noteikumos stāsies spēkā nākamajā dienā pēc noteikumu publicēšanas. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | NILLTPFNL 18.2 panta pirmā un septītā daļa, pārejas noteikumu 46. un 48.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015.gada 22.septembra noteikumi Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” (turpmāk – noteikumi Nr.537) nosaka kārtību, kādā nodokļu maksātājus un nodokļu maksātāju struktūrvienības, kas nav jāreģistrē Latvijas Republikas Uzņēmumu reģistrā (turpmāk – UR), tai skaitā nerezidentu (ārvalsts komersantu) pastāvīgās pārstāvniecības Latvijā, reģistrē VID.2019.gada 13.jūnijā Saeimā ir pieņemts likums “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā”. Saskaņā ar NILLTPFNL 18.2panta pirmo daļu juridiskā persona, tai skaitā personālsabiedrība, kas reģistrēta UR vestajos publiskajos reģistros, nekavējoties, bet ne vēlāk kā 14 dienu laikā no attiecīgās informācijas uzzināšanas dienas iesniedz UR pieteikumu informācijas par patiesajiem labuma guvējiem reģistrācijai vai šajā informācijā veikto izmaiņu reģistrācijai, norādot šā likuma 18.1 panta ceturtajā daļā noteikto informāciju. Īstenotās kontroles dokumentāro pamatojumu, kā arī dokumentu, kas apstiprina patieso labuma guvēju identificējošās informācijas atbilstību (notariāli apliecinātu personu apliecinošā dokumenta kopiju, ārvalsts iedzīvotāju reģistra izziņu vai citus minētajiem dokumentiem pielīdzināmus dokumentus), un dokumentu, kas pamato apliecinājumu, ka patieso labuma guvēju noskaidrot nav iespējams, iesniedz pēc UR pieprasījuma, lai tas varētu pārliecināties par iesniegtās informācijas ticamību. Par personām, kurām ir personas kods, nenorāda informāciju par dzimšanas datumu, mēnesi un gadu, personu apliecinošā dokumenta numuru un izdošanas datumu, valsti un institūciju, kas dokumentu izdevusi.NILLTPFNL 18.2panta septītajā daļā noteikts, ka ārvalsts subjekts šā panta prasības izpilda, iesniedzot informāciju UR (ja ārvalsts subjekta filiāle vai pārstāvniecība ir reģistrēta vai tiek reģistrēta UR vestajos reģistros) vai VID (ja ārvalsts subjekta pārstāvniecība ir reģistrēta vai tiek reģistrēta kā nerezidenta (ārvalsts komersanta) pastāvīgā pārstāvniecība Latvijā nodokļu maksātāju reģistrā).Atbilstoši NILLTPFNL pārejas noteikumu 46.punktam grozījumi šā likuma 18.1 un 18.2 pantā par ārvalsts subjektu pienākumu atklāt to patiesos labuma guvējus stājas spēkā attiecībā uz UR vestajā komercreģistrā reģistrējamo ārvalsts subjektu filiālēm un pārstāvniecību reģistrā, kā arī VID vestajā nodokļu maksātāju reģistrā reģistrējamām pārstāvniecībām 2020.gada 1.jūlijā.NILLTPFNL 18.3panta pirmajā daļā noteikts, lai efektīvi ierobežotu noziedzīgi iegūtu līdzekļu legalizācijas un terorisma un proliferācijas finansēšanas riskus, veicinātu uzticēšanos juridisko personu un ārvalsts subjektu veiktajiem darījumiem un finanšu sistēmai, un uzņēmējdarbības videi kopumā, mazinātu iespēju izmantot juridiskās personas un ārvalsts subjektus prettiesiskām darbībām (it īpaši korupcijai un nodokļu nemaksāšanai), aizsargātu citu personu tiesības un nodrošinātu informācijas pieejamību par darījumu partneru - juridisko personu un ārvalsts subjektu - patiesajiem labuma guvējiem, ikvienai personai ir tiesības saņemt informāciju par patiesajiem labuma guvējiem no VID un tiešsaistes formā - no UR. Attiecīgo informāciju sniedz UR un VID darbību regulējošos normatīvajos aktos noteiktajā kārtībā.Ņemot vērā minēto, noteikumos Nr.537 ir nepieciešams veikt grozījumus ar mērķi noteikt kārtību, kādā ar 2020.gada 1.jūliju nerezidentu (ārvalsts komersantu) pastāvīgās pārstāvniecības Latvijā, kas ir jau reģistrētas, vai reģistrējoties VID nodokļu maksātāju reģistrā, iesniegs informāciju par patiesajiem labuma guvējiem, kā arī noteiktu VID rīcību ar minēto informāciju, proti, iekļaut to VID nodokļu maksātāju reģistrā un attiecīgi to atspoguļot VID publiskojamo datu bāzē un rīcību, gadījumā, ja informācija netiek sniegta. Lai sasniegtu iepriekš minēto mērķi, ir izstrādāts noteikumu projekts.Noteikumu projektā ir paredzēts pienākums ārvalsts subjektiem, VID reģistrējot nerezidenta (ārvalsts komersanta) pastāvīgo pārstāvniecību Latvijā, sniegt VID informāciju par patiesajiem labuma guvējiem. Šāda informācija tiks sniegta, aizpildot pieteikumu nerezidenta (ārvalsts komersanta) pastāvīgās pārstāvniecības Latvijā reģistrācijai (noteikumu Nr.537 2.pielikums “Nodokļu maksātāja (cita subjekta) reģistrācijas lapa”), proti, reģistrācijas kārtība nav mainīta, bet ir precizēts iesniedzamās informācijas apjoms.Informācijas izmaiņu gadījumā, informāciju par aktuālajiem patiesajiem labuma guvējiem, nerezidenta (ārvalsts komersanta) pastāvīgās pārstāvniecības sniegs, aizpildot pieteikumu par informācijas izmaiņām (noteikumu Nr.537 5.pielikums “ Nodokļu maksātāja (cita subjekta) ziņojums par izmaiņām reģistrācijas lapā”). Šādā gadījumā informācijas sniegšanas termiņš ir ne vēlāk kā 14 dienas - atbilstoši NILLTPFNL 18.2 panta pirmajā un septītajā daļā noteiktajam.Ievērojot minēto, ir papildināms noteikumu Nr.537 2.pielikums ar 4.1 punktu, kas paredz sniegt ziņas par patiesajiem labuma guvējiem NILLTPFNL 18.1 panta ceturtajā daļā noteiktajā apjomā, norādot šādu informāciju: vārds, uzvārds, personas kods (ja tāds ir) un dzimšanas datums, mēnesis, gads, personu apliecinoša dokumenta numurs un izdošanas datums, valsts un iestāde, kas dokumentu izdevusi, valstspiederība, pastāvīgās dzīvesvietas valsts, kā arī veids, kā tiek īstenota kontrole pār juridisko personu vai ārvalsts subjektu, tai skaitā norādot dalībnieka (akcionāra), biedra vai īpašnieka, ar kura starpniecību kontrole tiek īstenota, vārdu, uzvārdu, personas kodu (ja personai nav personas koda, — dzimšanas datumu, mēnesi un gadu), bet juridiskajai personai — nosaukums, reģistrācijas numurs un juridiskā adrese, kā arī īstenotās kontroles dokumentārs pamatojums.Turklāt noteikumu projektā ir paredzēts papildināt noteikumu Nr.537 5.pielikumu ar 5.1 punktu, kas paredz sniegt ziņas informācijas izmaiņu gadījumā par patiesajiem labuma guvējiem NILLTPFNL 18.1 panta ceturtajā daļā noteiktajā apjomā, norādot šādu informāciju: vārds, uzvārds, personas kods (ja tāds ir) un dzimšanas datums, mēnesis, gads, personu apliecinoša dokumenta numurs un izdošanas datums, valsts un iestāde, kas dokumentu izdevusi, valstspiederība, pastāvīgās dzīvesvietas valsts, kā arī veids, kā tiek īstenota kontrole pār juridisko personu vai ārvalsts subjektu, tai skaitā norādot dalībnieka (akcionāra), biedra vai īpašnieka, ar kura starpniecību kontrole tiek īstenota, vārdu, uzvārdu, personas kodu (ja personai nav personas koda, — dzimšanas datumu, mēnesi un gadu), bet juridiskajai personai — nosaukums, reģistrācijas numurs un juridiskā adrese, kā arī īstenotās kontroles dokumentārs pamatojums.Noteikumu projektā ir paredzēts precizēt VID noteikto pienākumu, proti, arī informāciju par nerezidentu (ārvalsts komersantu) pastāvīgās pārstāvniecības Latvijā, kas reģistrēta VID, patiesajiem labuma guvējiem iekļaut VID nodokļu maksātāju reģistrā.Informācijas izmaiņu gadījumā, iesniedzot VID informāciju par aktuālajiem patiesajiem labuma guvējiem, minēto informāciju iekļauj VID nodokļu maksātāju reģistrā.Ārvalstu subjekts, reģistrējoties VID nodokļu maksātāju reģistrā, informāciju un dokumentus par patiesajiem labuma guvējiem iesniedz uzreiz (reģistrācijas termiņš ir 10 dienas), t.i., reģistrācijas brīdī, aizpildot Nodokļu maksātāja (cita subjekta) reģistrācijas lapu (2.pielikums). Savukārt tie ārvalstu subjekti, kas jau reģistrēti VID, informāciju un dokumentus par patiesajiem labuma guvējiem sniedz, aizpildot Nodokļu maksātāja (cita subjekta) ziņojumu par izmaiņām reģistrācijas lapā (5.pielikums).Ja VID reģistrētam ārvalstu subjektam mainīsies patiesie labuma guvēji, informācijas izmaiņas ārvalstu subjekts varēs iesniegt, aizpildot Nodokļu maksātāja (cita subjekta) ziņojumu par izmaiņām reģistrācijas lapā (5.pielikums).Ārvalsts subjektam ir pienākums sniegt informāciju par patiesajiem labuma guvējiem jau reģistrācijas brīdī un minētās informācijas nesniegšana (ja tāda informācija ir jāiesniedz) ir pamats reģistrācijas atteikumam, un, otrkārt, ja tiek konstatētas izmaiņas patieso labuma guvēju sastāvā – pienākums sniegt informāciju atbilstoši NILLTPFNL noteiktajiem termiņiem. Minētās informācijas nesniegšana ir pamats subjekta izslēgšanai no VID nodokļu maksātāju reģistra.Šobrīd saskaņā ar noteikumu Nr.537 3.punktu nodokļu maksātāju reģistrs daļā par reģistrētiem saimnieciskās darbības veicējiem, fiziskajām personām, kuras atbilstoši iedzīvotāju ienākuma nodokli reglamentējošiem normatīvajiem aktiem var nereģistrēties VID kā saimnieciskās darbības veicējas, budžeta finansētām institūcijām, budžeta nefinansētām iestādēm, ārvalstu diplomātiskajām un konsulārajām pārstāvniecībām, zvērinātu advokātu birojiem, nerezidentu (ārvalsts komersantu) pastāvīgajām pārstāvniecībām Latvijā un nodokļu maksātāju struktūrvienībām ir publiski pieejams, un tā ierakstiem ir publiska ticamība.Ievērojot minēto, lai atbilstoši NILLTPFNL 18.3panta pirmajā un otrajā daļā noteiktajam nodrošinātu iespēju ikvienai personai pieprasīt un saņemt informāciju par patiesajiem labuma guvējiem no VID, noteikumu projektā ir paredzēts VID nodrošināt informāciju VID nodokļu maksātāju reģistra publiski pieejamā daļā par pilngadīgajiem patiesajiem labuma guvējiem, ja ārvalsts subjekta pārstāvniecība ir reģistrēta kā nerezidenta (ārvalsts komersanta) pastāvīgā pārstāvniecība Latvijā). Šāda informāciju ir izsniedzama bez maksas, lai nodrošinātu NILLTPFNL mērķu sasniegšanu attiecībā uz informācijas atklātību un pieejamību, ievērojot tajā noteiktos informācijas apstrādes mērķus. Institūcijas, kurām ir tiesības atbilstoši NILLTPFNL 18.3panta pirmajā un otrajā daļā noteiktajam saņemt ierobežotas pieejamības informāciju, piemēram, par nepilngadīgajām personām, savas tiesības varēs realizēt, vēršoties VID ar atsevišķu pieprasījumu.Šobrīd VID īsteno projektu “Nodokļu informācijas pakalpojumu modernizācija”, kura ietvaros no 2021.gada 1.janvāra ir jānodrošina VID administrēto nodokļu, nodevu un citu maksājumu valsts budžetā uzskaite pēc uzkrāšanas principa un vienotā nodokļu konta administrēšana Maksājumu administrēšanas informācijas sistēmā (MAIS). NILLTPFNL pārejas noteikumu 48.punkts paredz informācijas sniegšanas periodu līdz 2021.gada 1.janvārim. Ņemot vērā, minēto informācijas par patiesajiem labuma guvējiem atspoguļošana VID publiskojamo datu bāzē tiks nodrošināta ne vēlāk kā no 2021.gada 1.janvāra.Ievērojot minēto, lai ikviena persona varētu realizēt NILLTPFNL 18.3 panta pirmajā daļā noteiktās tiesības - saņemt informāciju par VID nodokļu maksātāju reģistrā iekļautajiem patiesā labuma guvējiem, VID, sākot ar 2020.gada 1.jūliju, sniedz tā rīcībā esošo informāciju pēc pieprasījuma rakstiskā veidā, izmantojot VID elektroniskās deklarēšanas sistēmu vai izsniedzot informāciju papīra dokumenta veidā, bet ar 2021.gada 1.janvāri informācija būs pieejama VID datu bāzē.VID informācijas par patiesajiem labuma guvējiem sniegšana tiks nodrošināta, izmantojot VID sniedzamo pakalpojumu “Nerezidentu (ārvalsts komersantu) pastāvīgo pārstāvniecību Latvijā reģistrācija”.Saskaņā ar Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17.punktu VID informācijas par patiesajiem labuma guvējiem sniegšana tiks nodrošināta klātienē un neklātienē. Gadījumā, ja minēto pakalpojumu sniegs neklātienē, tad izmantos elektronisko kanālu. |
| 3. | Projekta izstrādē iesaistītās institūcijas | Finanšu ministrija (VID). |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kopumā apzināto nerezidentu (ārvalsts komersantu) pastāvīgo pārstāvniecību Latvijā skaits ir 227. Tie ir subjekti, kas ir reģistrēti VID nodokļu maksātāju reģistrā un ziņas par tiem ir publiski pieejamas VID tīmekļa vietnē.VID nodokļu maksātāju reģistrā ir reģistrētas nerezidentu (ārvalsts komersantu) pastāvīgās pārstāvniecības Latvijā:2017.gadā – 29;2018.gadā – 41;2019.gadā – 46. |
| 2. | Tiesiskā regulējuma ietekme uz tautsaimniecību un administratīvo slogu | Nerezidentam (ārvalsts komersantam), kas pastāvīgo pārstāvniecību Latvijā reģistrēs VID, būs papildus noteikumos Nr.537 noteiktajam jāsniedz informācija par patiesajiem labuma guvējiem NILLTPFN likuma 18.1 panta ceturtajā daļā noteiktajā apjomā. Noteikumu projekts paredz papildināt jau spēkā esošos pieteikumus reģistrācijai VID (noteikumu Nr.537 2.pielikumu “Nodokļu maksātāja (cita subjekta) reģistrācijas lapa” un 5.pielikumu “Nodokļu maksātāja (cita subjekta) ziņojums par izmaiņām reģistrācijas lapā” ar jaunu punktu, kas paredz sniegt ziņas vai izmaiņas ziņās par patiesajiem labuma guvējiem.Ievērojot noteikto, nebūtiski palielināsies sniedzamās informācijas apjoms - nodokļu maksātājiem būs jānorāda papildus ziņas nodokļu maksātāja reģistrācijas lapā, norādot informāciju par patieso labuma guvēju. Noteikumu projekts neparedz pienākumu attiecīgajiem nodokļu maksātājiem veikt kādas darbības, papildus tām darbībām, ko tie jau šobrīd veic, iesniedzot nodokļu maksātāja reģistrācijas lapu vai ziņojumu par izmaiņām tajā, bet attiecas tikai uz pienākumu norādīt papildu informāciju.  |
| 3. | Administratīvo izmaksu monetārs novērtējums | Ņemot vērā, ka nav nepieciešams veikt papildu darbības, piemēram, meklējumus publiskajos reģistros u.tml., lai noskaidrotu patiesā labuma guvēju un ar to saistītu informāciju, šādas informācijas apkopošana un norādīšana reģistrācijas lapās vidēji aizņems 20 minūtes. Informāciju par sevi sniegs ārvalstu subjekts, kas ir reģistrēts VID vai kam ir jāreģistrējas VID. Informācija ir iesniedzama vienreiz, reģistrējoties, kā arī gadījumos, kad patiesais labuma guvējs mainās. Tāpat pienākums sniegt informāciju par patiesajiem labuma guvējiem būs visiem (227) šobrīd reģistrētajiem nerezidentiem - pastāvīgajām pārstāvniecībām Latvijā. Aprēķinos tiek izmantota vidējā darba stunda 2020.gada I ceturksnī – 6.93 *euro* stundā (Centrālās statistikas pārvaldes dati). Kopējais šobrīd reģistrēto pārstāvniecību skaits Latvijā ir 227.Administratīvo izmaksu monetārais novērtējums šobrīd reģistrētajām pārstāvniecībām, sniedzot informāciju par patiesajiem labuma guvējiem:6.93 x 0.3 x 227 = 471.93 *euro.*Ikgadējais administratīvo izmaksu monetārais novērtējums no jauna reģistrētajām pārstāvniecībām un pārstāvniecībām, kurām patiesā labuma guvējs mainās (pieņemot, ka šādu gadījumu skaits ir aptuveni 15 gadā):6.93 x 0.3 x 15 = 31.19 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 155 000 | 0 | 0 | 0 | 0 | 0 |
| 2.1. valsts pamatbudžets | 0 | 155 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 155 000 | 0 | 0 | 0 | 0 | 0 |
| 3.1. valsts pamatbudžets | 0 | - 155 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | + 155 000 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai VID informācijas sistēmās 2020.gadā ir nepieciešams finansējums 155 000 EUR apmērā, tai skaitā:* Elektroniskās deklarēšanas sistēmā (EDS) – 45 000 EUR;
* Maksājumu administrēšanas informācijas sistēmā (MAIS) – 30 000 EUR;
* Datu noliktavas sistēmā (DNS) – 50 000 EUR;
* VID publiskojamajā datu bāzē (PDB) – 30 000 EUR.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | 2020.gadā nepieciešamo izmaiņu veikšanai VID informācijas sistēmās nepieciešamais finansējums 155 000 EUR apmērā tiks nodrošināts Finanšu ministrijas budžeta programmā 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, par kuru uzziņa publicēta 2020.gada 16.martā Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese:<https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project642>*un Ministru kabineta tīmekļvietnē sadaļā “Valsts kanceleja” – “Sabiedrības līdzdalība*”, *adrese:* <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija.Noteikumu projekts tiks īstenots esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Hvaleja 67122044

Oksana.Hvaleja@vid.gov